L 170/4 Az Európai Unió Hivatalos Lapja 2011.6.30. A TANÁCS 631/2011/EU RENDELETE (2011. június 21.) az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) — Az Unió érdeke, hogy a Közös Vámtarifában rögzített autonóm vámtételek teljesen felfüggesztésre kerüljenek több olyan új termék esetében, amelyek jelenleg nem szerepelnek az 1255/96/EK tanácsi rendelet (!) mellékle- tében. 2) — Négy termékre vonatkozóan indokolt törölni az 1255/96/EK rendelet mellékletéből a jelenleg ott felsorolt KN- és TARIC-kódokat — 2933 39 99 70, 2933 39 99 80, 8507 4803040és 8507803050 -, mivel e termékek tekintetében az Uniónak már nem érdeke a Közös Vámtarifában rögzített autonóm vámté- telek felfüggesztésének fenntartása. (3) — A termékekkel kapcsolatos technikai fejlődésre és a piaci gazdasági folyamatokra való tekintettel az 1255/96/EK rendelet mellékletében módosítani szükséges tizenöt felfüggesztéshez kapcsolódó árumegnevezést. E felfüg- gesztéseket törölni kell a melléklet jegyzékéből, és az új árumegnevezéssel új felfüggesztésként kell beilleszteni. Ezenfelül meg kell változtatni tizenkét termék TARIC- kódját. (4 — Az 1255/96/EK rendelet mellékletében levő jegyzékből törölni kell azokat a felfüggesztéseket, amelyekre vonat- kozóan az említett technikai módosításokat el kell végezni, majd azokat az új árumegnevezések vagy új TARIC-kódok használatával kell újra beilleszteni az emlí- tett jegyzékbe. (5) — Az egyértelműség érdekében a módosított bejegyzéseket a beillesztett és törölt felfüggesztések az e rendelet I. és II. mellékletében meghatározott jegyzékeiben csillaggal kell megjelölni. (6) — A tapasztalat azt mutatja, hogy az 1255/96/EK rendelet mellékletében felsorolt felfüggesztések vonatkozásában a technikai és gazdasági változások figyelembevételének biztosítása miatt lejárati határidőre van szükség. Az autonóm vámtételek felfüggesztéséről és a vámkontin- gensekről szóló 1998. évi bizottsági közleményben () meghatározott elvekkel összhangban ez nem zárja ki egyes intézkedéseknek a lejárati határidőnél korábbi megszüntetését vagy azon túli meghosszabbítását, amennyiben ezt gazdasági indokokkal alátámasztják. () — Az 1255/96/EK rendeletet ezért ennek megfelelően módosítani kell. (8) — Mivel az e rendeletben megállapított felfüggesztéseknek 2011. július 1-jétől kell hatályba lépniük, ezt a rendeletet az említett időponttól kell alkalmazni és haladéktalanul hatályba kell léptetni, ELFOGADTA EZT A RENDELETET: 1. cikk Az 1255/96/EK rendelet melléklete a következőképpen módosul: (1) az e rendelet I. mellékletében felsorolt termékekre vonat- kozó sorok beillesztésre kerülnek; (2) azokra a termékekre vonatkozó sorok, amelyeknek KN- és TARIC-kódjai e rendelet II. mellékletében szerepelnek, törlésre kerülnek. 2. cikk Ez a rendelet az Európai Unió Hivatalos Lapjában való kihirdetése napján lép hatályba. Ez a rendelet 2011. július 1-jétől alkalmazandó. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxembourgban, 2011. június 21-én. a Tanács részéről az elnök FAZEKAS S. () HL L 158., 1996.6.29., 1. o. () HL C 128., 1998.4.25., 2. o.